যদি কোন কারণে রক্তে শর্করা বা গ্লুকোজ কমে যায় বিশেষ করে ডায়াবেটিস রোগী এলোপ্যাথিক ওষুধ অথবা ইনসুলিন বেশি মাত্রায় নেয়ার পর কম খাবার খায় তবে প্রায়ই হার্টের প্যালপিটিশনের কথা বলে থাকে। অতিমাত্রায় জ্বর থাকলেও হার্টের নাড়ির অধিকগতির জন্য প্যালপিটিশন হতে পারে। তাছাড়া থাইরয়েড গ্রন্থির টক্সিক প্রদাহ থাকলে হৃদকম্পন দেখা যায়। এ ধরনের রোগী খুব অস্থির থাকে এবং প্রায়ই দুশ্চিন্তাগ্রস্ত থাকে। হার্টের রোগী অর্থাৎ হার্টের রোগ ভাল্ব বা হার্টের ইনফেকশন হলে প্রায়ই হার্টের প্যালপিটিশনের কথা বলা হয়ে থাকে।